ᱢᱟᱦᱤᱱᱫᱟ ᱨᱟᱡᱟᱯᱟᱠᱥᱟ
ᱯᱮᱨᱥᱤ ᱢᱟᱦᱤᱱᱫᱟ ᱨᱟᱡᱟᱯᱟᱠᱥᱟ ᱥᱮ ᱢᱟᱦᱤᱱᱫᱟ ᱨᱟᱡᱟᱯᱟᱠᱥᱟ (ᱤᱝᱨᱟᱹᱡᱤᱺ Mahinda Rajapaksa; ᱥᱤᱱᱦᱟᱞᱤ: මහින්ද රාජපක්ෂ, ᱛᱟᱢᱤᱞ: மஹிந்த ராஜபக்ஷ; ᱡᱟᱱᱟᱢᱺ ᱑᱘ ᱱᱚᱵᱷᱮᱢᱵᱚᱨ ᱑᱙᱔᱕) ᱫᱚ ᱥᱨᱤ ᱞᱚᱝᱠᱟ ᱫᱤᱥᱚᱢ ᱨᱮᱱ ᱢᱟᱨᱟᱝ ᱢᱚᱱᱛᱨᱤ ᱟᱨ ᱒᱐᱑᱙ ᱥᱮᱨᱢᱟ ᱠᱷᱚᱱ ᱠᱟᱹᱣᱰᱤ ᱢᱚᱱᱛᱨᱤ ᱠᱟᱱᱟᱭ| ᱱᱚᱭᱟᱹ ᱢᱟᱲᱟᱝ ᱒᱐᱐᱕ ᱥᱮᱨᱢᱟ ᱠᱷᱚᱱ ᱒᱐᱑᱕ ᱥᱮᱨᱢᱟ ᱦᱟᱹᱵᱤᱡ ᱥᱨᱤ ᱞᱚᱝᱠᱟ ᱨᱮᱱ ᱫᱤᱥᱚᱢ ᱜᱚᱢᱜᱮᱭᱮ ᱛᱟᱦᱮᱸᱠᱟᱱᱟ ᱟᱨ ᱒᱐᱐᱒ ᱥᱮᱨᱢᱟ ᱠᱷᱚᱱ ᱒᱐᱐᱔ ᱥᱮᱨᱢᱟ ᱟᱨ ᱒᱐᱑᱘ ᱥᱮᱨᱢᱟ ᱠᱦᱚᱱ ᱒᱐᱑᱙ ᱦᱟᱹᱵᱤᱡ ᱵᱤᱨᱩᱫᱷᱤ ᱫᱚᱞ ᱟᱹᱭᱩᱨᱤᱡ ᱞᱮᱠᱟ ᱛᱮᱭᱮ ᱛᱟᱦᱮᱸᱠᱟᱱᱟ| ᱩᱱᱤ ᱫᱚ ᱟᱨᱦᱚᱸ ᱒᱐᱑᱕ ᱥᱮᱨᱢᱟ ᱠᱩᱨᱩᱱᱮᱜᱟᱞ ᱠᱷᱚᱱ ᱥᱟᱝᱥᱚᱫᱽ ᱨᱮᱱ ᱨᱟᱹᱥᱤᱭᱟᱹ ᱠᱟᱱᱟᱭ|
ᱥᱮᱪᱮᱫ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱨᱟᱡᱟᱯᱟᱠᱥᱟ ᱫᱚ ᱜᱟᱞᱞᱮ ᱨᱮᱭᱟᱜ ᱨᱤᱪᱢᱚᱱᱰ ᱠᱚᱞᱮᱡᱽ ᱨᱮᱭᱮ ᱯᱟᱲᱦᱟᱣ ᱞᱮᱫᱟ, ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱠᱚᱞᱚᱢᱵᱚ ᱨᱮᱭᱟᱜ ᱱᱟᱞᱟᱱᱫᱟ ᱠᱚᱞᱮᱡᱽ ᱨᱮᱭᱮ ᱵᱷᱩᱨᱛᱤ ᱨᱮᱭᱮ ᱵᱷᱩᱨᱛᱤ ᱞᱮᱱᱟ ᱟᱨᱦᱚᱸ ᱛᱟᱭᱚᱢ ᱛᱮ ᱫᱚ ᱛᱷᱩᱨᱥᱛᱟᱱ ᱠᱚᱞᱮᱡᱽ ᱨᱮᱭᱮ ᱯᱟᱲᱦᱟᱣ ᱞᱮᱫᱟ| ᱢᱟᱦᱤᱱᱱᱫᱟ ᱨᱟᱡᱟᱯᱟᱠᱥᱟ ᱫᱚ ᱒᱐᱐᱔ ᱥᱮᱨᱢᱟ ᱱᱟᱞᱟᱫᱟ ᱠᱚᱞᱮᱡᱽ ᱠᱦᱚᱱ ᱟᱞᱢᱟ ᱢᱮᱴᱟᱨ ᱢᱟᱹᱱ ᱥᱤᱨᱯᱟ ᱛᱮ ᱠᱚ ᱢᱟᱱᱚᱛ ᱞᱮᱫᱮᱭᱟ[᱑] .[᱒][᱓]| ᱩᱱᱤ ᱫᱚ ᱑᱙᱙᱔ ᱥᱮᱨᱢᱟ ᱢᱤᱫᱴᱮᱱ ᱥᱤᱦᱟᱞᱤ ᱥᱤᱱᱮᱢᱟ ᱨᱮᱭᱮ ᱠᱟᱹᱢᱤ ᱞᱮᱫᱟ ᱟᱨ ᱵᱤᱫᱽᱭᱚᱫᱟᱭᱟ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱞᱟᱭᱵᱽᱨᱟᱨᱤ ᱟᱥᱤᱥᱴᱮᱱ ᱞᱮᱠᱟ ᱛᱮ ᱦᱚᱸᱭ ᱠᱟᱹᱢᱤ ᱞᱮᱫᱟ| ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱥᱨᱤ ᱞᱚᱝᱠᱟ ᱞᱚᱣ ᱠᱚᱞᱮᱡᱽ ᱨᱮ ᱟᱹᱱ ᱯᱟᱲᱦᱟᱣ ᱞᱮᱫᱟ ᱟᱨ ᱑᱙᱗᱗ ᱥᱮᱨᱢᱟ ᱨᱮ ᱮᱴᱨᱮᱚᱱᱤ ᱤᱱ ᱞᱚᱣ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ|
ᱮᱛᱚᱦᱚᱵ ᱡᱤᱭᱚᱱ ᱟᱨ ᱠᱮᱨᱤᱭᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱦᱤᱱᱫᱟ ᱨᱟᱡᱟᱯᱟᱠᱥᱟ ᱫᱚ ᱦᱟᱢᱵᱟᱴᱚᱴᱟ ᱦᱚᱱᱚᱛ ᱨᱮᱭᱟᱜ ᱣᱤᱨᱟᱠᱮᱴᱟᱭᱟ ᱨᱮᱭᱮ ᱡᱟᱱᱟᱢ ᱞᱮᱱᱟ[᱔]| ᱩᱱᱤ ᱫᱚ ᱥᱨᱤ ᱞᱚᱝᱠᱟ ᱨᱮᱭᱟᱜ ᱢᱤᱫᱴᱮᱱ ᱱᱟᱢᱰᱟᱠ ᱨᱟᱡᱟᱟᱹᱨᱤ ᱜᱷᱟᱨᱚᱧᱡᱽ ᱠᱷᱚᱱ ᱠᱟᱱᱟᱭ| ᱩᱱᱤ ᱟᱡ ᱵᱟᱵᱟ ᱰᱤᱹᱮᱹ ᱨᱟᱡᱟᱯᱟᱠᱥᱟ ᱫᱚ ᱢᱤᱫᱴᱮᱱ ᱢᱚᱸᱡᱽ ᱨᱟᱡ ᱱᱮᱛᱟ, ᱯᱷᱩᱨᱜᱟᱹᱞ ᱟᱱᱫᱚᱲᱤᱭᱟᱹ, ᱥᱟᱝᱥᱚᱫᱽ ᱨᱟᱹᱥᱤᱭᱟᱹ ᱟᱨ ᱪᱟᱹᱥᱤ ᱟᱨ ᱦᱟᱥᱟ ᱠᱮᱵᱤᱱᱮᱴ ᱢᱚᱱᱛᱨᱤ ᱛᱟᱦᱮᱸᱠᱟᱱᱟ| ᱰᱤᱹᱮᱢᱹ ᱨᱟᱡᱟᱯᱟᱠᱥᱟ ᱫᱚ ᱟᱡ ᱦᱚᱯᱚᱱ ᱵᱟᱭ ᱛᱟᱦᱮᱸᱠᱟᱱᱟ, ᱩᱱᱤ ᱫᱚ ᱑᱙᱓᱐ ᱥᱮᱨᱢᱟ ᱦᱟᱢᱵᱟᱴᱚᱴᱟ ᱨᱮᱱ ᱥᱴᱮᱴ ᱠᱟᱣᱩᱱᱥᱤᱞᱚᱨᱮ ᱛᱟᱦᱮᱸᱠᱟᱱᱟ, ᱩᱱᱤ ᱰᱳ ᱟᱠᱚ ᱴᱚᱴᱷᱟ ᱨᱮ ᱪᱟᱥᱚᱜ ᱠᱟᱱ ᱵᱟᱡᱽᱨᱟ ᱠᱚ ᱞᱟᱹᱜᱤᱫ ᱟᱲᱟᱝᱮ ᱨᱟᱠᱟᱵ ᱮᱫ ᱠᱟᱱᱟ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱮ ᱩᱱᱤ ᱫᱚ ᱜᱚᱴᱟ ᱡᱤᱭᱚᱱ ᱠᱟᱣᱩᱱᱥᱤᱞᱚᱨ ᱜᱮᱭᱮ ᱛᱟᱟᱦᱮᱸᱭᱟᱱᱟ[᱔]|
ᱨᱟᱡᱟᱹᱨᱤ ᱠᱮᱨᱤᱭᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑᱙᱖᱗ ᱥᱮᱨᱢᱟ ᱨᱮ ᱟᱡ ᱵᱟᱵᱟ ᱜᱚᱡ ᱛᱟᱭᱱᱚᱢ, ᱨᱟᱡᱟᱯᱟᱠᱥᱟ ᱫᱚ ᱵᱮᱞᱟᱯᱟᱴᱴᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱮᱥᱹᱮᱞᱹᱮᱯᱷᱹᱯᱤᱹ ᱨᱮᱱ ᱠᱮᱱᱰᱤᱰᱮᱴ ᱞᱮᱠᱟ ᱛᱮ ᱦᱟᱹᱫᱟᱹᱭ ᱦᱟᱛᱟᱣ ᱞᱮᱫᱟ ᱟᱨ ᱑᱙᱗᱐ ᱥᱮᱨᱢᱟ ᱨᱮ ᱥᱟᱹᱢᱚᱝ ᱒᱔ ᱥᱮᱨᱢᱟ ᱥᱨᱤ ᱞᱚᱝᱠᱟ ᱨᱮᱭᱟᱜ ᱥᱚᱝᱥᱚᱫᱽ ᱨᱮᱱ ᱡᱚᱛᱚ ᱠᱷᱚᱱ ᱦᱩᱰᱤᱧ ᱥᱟᱝᱥᱚᱫᱽ ᱞᱮᱠᱟ ᱛᱮᱭᱮ ᱵᱟᱪᱷᱟᱣ ᱚᱪᱚᱭᱮᱱᱟ| ᱛᱟᱭᱚᱢ ᱛᱮ, ᱩᱱᱤ ᱫᱚ ᱥᱨᱤ ᱞᱚᱝᱠᱟ ᱨᱮᱭᱟᱜ ᱞᱚᱣ ᱠᱚᱞᱮᱡᱽ ᱨᱮ ᱟᱹᱱ-ᱠᱟᱹᱱᱩᱱ ᱨᱮᱭᱟᱜ-ᱮ ᱯᱟᱲᱦᱟᱣ ᱠᱮᱫᱟ ᱟᱨ ᱑᱙᱗᱗ ᱨᱮ ᱮᱴᱚᱨᱱᱤ ᱮᱴ ᱞᱚᱣ ᱞᱮᱠᱟ ᱛᱮ ᱠᱨᱤᱭᱟᱹᱭ ᱦᱟᱛᱟᱣ ᱠᱮᱫᱟ|
ᱥᱟ.ᱠᱷᱭᱟ.ᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Nalanda Keerthi Sri Archived ᱗ ᱡᱟᱱᱩᱣᱟᱨᱤ ᱒᱐᱑᱖ at the Wayback Machine.
- ↑ "Mahinda Rajapaksa". Imdb. Retrieved 17 ᱚᱜᱚᱥᱴ 2018.
- ↑ When Mahinda became the youngest MP Archived ᱓᱐ ᱥᱮᱯᱴᱮᱢᱵᱚᱨ ᱒᱐᱐᱗ at the Wayback Machine. Thilakarathne, Indeewara, The Sunday Observer
- ↑ ᱔.᱐ ᱔.᱑ President's Fund of Sri Lanka, President's Profile Archived ᱔ ᱡᱩᱞᱟᱭ ᱒᱐᱐᱗ at the Wayback Machine.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn